Predkladacia správa

	Slovenská republika je akcionárom Medzinárodnej investičnej banky (MIB). MIB je  medzinárodná finančná inštitúcia so sídlom v Moskve.

Na základe rozhodnutia bývalého ministra financií SR p. Hajnoviča zo dňa 19.9.2002 bol k 31.12.2002 odvolaný doterajší zástupca Slovenskej republiky Ing. Ladislav Miertuš z pracovnej pozície  zástupcu riaditeľa-vedúceho oddelenia devízovo ekonomického odboru MIB, ktorý bol menovaný v novembri 1996 bývalým ministrom financií SR p. Kozlíkom. 

Podľa Organizačnej smernice na vysielanie zamestnancov MF SR do zahraničia  platnej od 1.7.2000 vláda SR vymenúva zamestnancov ministerstva financií SR na pozície zástupcov SR do medzinárodných finančných inštitúcií na základe výberového konania uskutočneného ministerstvom. 

Navrhovaná kandidátka Ing. Ludmila Bizoňová spĺňa predpoklady pre výkon práce  zástupcu riaditeľa-vedúceho oddelenia devízovo ekonomického odboru. Na základe tejto skutočnosti, ako aj výsledkov výberového konania uskutočneného MF SR odporúčam vláde SR schváliť návrh na menovanie Ing. Ludmily Bizoňovej na pracovnú pozíciu v MIB. 

Životopis Ing. Ludmily Bizoňovej sa nesprístupňuje z dôvodu, že obsahuje osobné údaje v zmysle zákona č. 211/2000 Z.z o slobodnom prístupe k informáciám.